钦定古今图书集成/理学汇编/学行典/第193卷 > 刘镐
## 钦定古今图书集成/理学汇编/学行典/第193卷 > 刘镐

按《明外史孝义传》：“刘镐，江西龙泉人。父允中，洪武五
年举于乡。久之，官凭祥巡检，卒于任。镐以道远家贫，
不能返柩，居常悲泣。父友怜之，言于广西监司，聘为
临桂训道。寻假公事赴凭祥，莫知葬处。镐昼夜环哭，
其父苍头已转入交趾。忽暮至，若有物凭之者，因得
冢所在。刺血验之，良是，乃负归葬。”